२०२१ ट्वेंटी२० क्रिकेट विश्वचषक आफ्रिका पात्रता

२०२१ ट्वेंटी२० क्रिकेट विश्वचषक आफ्रिका पात्रता ही २०२२ ट्वेंटी२० क्रिकेट विश्वचषकच्या पात्रता प्रक्रियेचा भाग म्हणून खेळली गेलेली स्पर्धा आहे. 

एप्रिल २०१८ मध्ये, आंतरराष्ट्रीय क्रिकेट समितीने १ जानेवारी २०१९ पासून सदस्य संघांदरम्यान खेळल्या जाणाऱ्या ट्वेंटी२० सामन्यांना पूर्ण आंतरराष्ट्रीय दर्जा दिला. त्यायोगे या प्रादेशिक पात्रता फेरीतील सर्व सामने आंतरराष्ट्रीय ट्वेंटी२० म्हणून खेळवले गेले. आफ्रिका पात्रतेची सुरुवात उप-प्रादेशिक पात्रता फेऱ्यांसह होईल ज्यात दोन गट असतील, प्रत्येक गटातील अव्वल दोन संघ प्रादेशिक अंतिम फेरीत प्रगती करतील. १ जानेवारी २०२० पर्यंत केन्या आणि नायजेरिया हे दोन सर्वोच्च स्थान मिळवलेले संघ थेट प्रादेशिक अंतिम फेरीत पोहोचले. 

उपप्रादेशिक स्पर्धा २७ एप्रिल ते ३ मे २०२० पर्यंत दक्षिण आफ्रिकेत होणार होती; तथापि, २४ मार्च २०२० रोजी, आंतरराष्ट्रीय क्रिकेट समितीने (आयसीसी) पुष्टी केली की ३० जून २०२० पूर्वी होणाऱ्या आयसीसी पात्रता स्पर्धा कोव्हिड-१९ महामारीमुळे पुढे ढकलण्यात आल्या आहेत. डिसेंबर २०२० मध्ये, आयसीसीने साथीच्या रोगाच्या व्यत्ययानंतर पात्रता मार्ग अद्यतनित केला. मार्च २०२१ मध्ये, गट अ आणि ब फेरी पुन्हा पुढे ढकलण्यात आले व दोन्ही गटांचे सामने ऑक्टोबर २०२१ मध्ये होतील असे घोषित करण्यात आली. जुलै २०२१ मध्ये, रवांडा क्रिकेट असोसिएशनने जाहीर केले की, आयसीसीने आफ्रिका पात्रतामधील सर्व सामन्यांसाठी यजमान राष्ट्र म्हणून रवांडाची पुष्टी केली आहे.

गट अ

अ गटाचे सामने १६ ते २२ ऑक्टोबर २०२१ दरम्यान रवांडा मध्ये होणार असल्याचे आयसीसीने जाहीर केले. आयसीसीने १ ऑक्टोबर २०२१ रोजी वेळापत्रक जारी केले. सर्व सामने किगाली मधील गहांगा आंतरराष्ट्रीय क्रिकेट मैदान आणि इंटीग्रेटेड पॉलिटेक्नीक प्रादेशिक विद्यालय मैदान येथे खेळविण्यात आले. इस्वाटिनी, लेसोथो आणि सेशेल्स या संघांनी त्यांचे पहिले वहिले आंतरराष्ट्रीय ट्वेंटी२० सामने खेळले. 

स्पर्धा एक सामना गट पद्धतीने खेळविण्यात आली. प्रत्येक संघाने इतर संघांशी एक सामना खेळला. गट फेरीत अव्वल संघ प्रादेशिक फेरीत पात्र ठरला. अ गटातून युगांडाने प्रादेशिक अंतिम फेरीत प्रगती केली.

गुणफलक

सामने

गट ब

ब गटाचे सामने २ ते ७ नोव्हेंबर २०२१ दरम्यान रवांडा मध्ये होणार असल्याचे आयसीसीने जाहीर केले. आयसीसीने १ ऑक्टोबर २०२१ रोजी वेळापत्रक जारी केले. सर्व सामने किगाली मधील गहांगा आंतरराष्ट्रीय क्रिकेट मैदान येथे खेळविण्यात आले. टांझानिया आणि कामेरून या संघांनी त्यांचे पहिले वहिले आंतरराष्ट्रीय ट्वेंटी२० सामने खेळले. 

टांझानियाने सर्व चार सामने जिंकले. गुणतालिकेत अव्वल स्थानी राहत टांझानियाला प्रादेशिक अंतिम फेरीत बढती मिळाली.

गुणफलक

सामने

प्रादेशिक अंतिम फेरी

प्रादेशिक अंतिम फेरीचे सामने १५ ते २१ नोव्हेंबर २०२१ दरम्यान रवांडा मध्ये होणार असल्याचे आयसीसीने जाहीर केले. आयसीसीने १ ऑक्टोबर २०२१ रोजी वेळापत्रक जारी केले. सर्व सामने किगाली मधील गहांगा आंतरराष्ट्रीय क्रिकेट मैदान येथे खेळविण्यात आले. केन्या आणि नायजेरिया या देशांनी आधीच आयसीसी क्रमवारीत सरस स्थानी असल्यामुळे प्रादेशिक अंतिम फेरीत प्रवेश मिळवला होता. उपप्रादेशिक स्पर्धांमधून दोन संघांनी प्रादेशिक अंतिम फेरीमध्ये प्रवेश मिळवला. उपप्रादेशिक अ गटामधून युगांडाने तर उपप्रादेशिक ब गटामधून टांझानियाने प्रादेशिक अंतिम फेरीमध्ये प्रगती केली. 

गुणतालिकेत अव्वल राहिल्याने युगांडा २०२२ ट्वेंटी२० क्रिकेट विश्वचषक पात्रता स्पर्धेसाठी पात्र ठरला

खालील संघांनी प्रादेशिक अंतिम फेरीमध्ये सहभाग घेतला:

गुणफलक

सामने

इ.स. २०२१ मधील क्रिकेट
२०२२ ट्वेंटी२० क्रिकेट विश्वचषक